
Disgrifiad Swydd: Swydd Arweinyddiaeth y Gwasanaethau Proffesiynol

	Faculty/Directorate/Service Area:
	Newid Strategol

	Teitl y Swydd:
	Rheolwr Prosiect

	Adran/Pwnc:
	Dysgu ar-lein

	Cyflog:
	Gradd 8  £39906 –£46049 - gan ddechrau ar bwynt cyflog 31

	Oriau gwaith:
	Amser llawn

	Cytundeb:
	Cyfnod penodol

	Lleoliad:
	Bydd deiliad y swydd hon yn gweithio ar Gampws Singleton



	Prif Ddiben 
y Swydd 
	Bydd y Rheolwr Prosiect (Dysgu Ar-lein) yn gyfrifol am arwain a rheoli'r gwaith o weithredu Dysgu Ar-lein ym Mhrifysgol Abertawe, gan weithio mewn cydweithrediad â rhanddeiliaid ar draws y sefydliad i ymgorffori a lansio rhaglenni lluosog yn ystod y cam strategol cychwynnol. Bydd y Rheolwr Prosiect (Dysgu Ar-lein) yn goruchwylio'r cynllun gweithredu, gan weithio gyda'r Pennaeth Dysgu Ar-lein i sicrhau bod amcanion y prosiect wedi'u diffinio'n glir a'u bod yn cael eu cyflawni o fewn y cyfyngiadau y cytunwyd arnynt o ran amser, costau ac ansawdd.  Bydd hyn yn cynnwys amrywiaeth eang o weithgareddau, gan gynnwys cydlynu'r cynllun gweithredu, cydweithredu â chyflenwyr allanol, ymgysylltu a chyfathrebu â rhanddeiliaid, monitro ac adrodd, dadansoddi data a gwaith gweinyddol ar adegau gwahanol o’r prosiect. 

Bydd cyfrifoldebau’r rôl yn cynnwys ymdrin ag amrywiaeth eang o faterion a’u datrys, rhai a fydd yn aml yn flaenoriaeth uchel neu ar frys, gan arfer barn gadarn mewn perthynas â'r camau gweithredu mwyaf priodol. 

1. Arweinyddiaeth – gallu creu diwylliant sy'n cyflawni canlyniadau mewn cydweithrediad â chydweithwyr, gan feithrin amgylchedd o ymddiriedaeth, parch a thryloywder. 
1. Rheoli Prosiectau  - rheoli prosiectau o ddydd i ddydd trwy'r cylch bywyd cyfan yn unol â Fframwaith Prosiectau a Newid y Brifysgol. Darparu rheolaethau rheoli effeithiol a phennu methodolegau cyflawni a llywodraethiant priodol. 
1. Cynllunio, Monitro ac Adrodd - llunio cynlluniau, amserlenni a chyllidebau, rheoli prosiectau a pherfformiad yn erbyn meincnodau a dangosyddion perfformiad allweddol, gan gynnwys cau prosiectau a chynlluniau cynaliadwyedd.  Cynhyrchu adroddiadau ar gyfer noddwyr, byrddau, uwch-arweinwyr a rhanddeiliaid allweddol. Cefnogi'r gwaith o reoli'r prosiect yn ariannol, ymdrin â gwaith archwilio yn unol â gofynion cyllidwyr a'r Brifysgol, cysylltu â gwasanaethau proffesiynol perthnasol lle bo hynny'n briodol.  
1. Cyfathrebu a rheoli rhanddeiliaid – arwain grwpiau gweithredu, gan gynnwys ymgysylltu â rhanddeiliaid a sicrhau bod eu gofynion a'u prosesau'n cael eu nodi a'u trin yn briodol.  Datblygu a rhoi strategaethau a chynlluniau cyfathrebu ar waith, rhoi cyflwyniadau a gweithdai i randdeiliaid allweddol. Datblygu rhwydwaith a rheoli perthnasoedd â phartneriaid mewnol ac allanol.  Pontio'r bwlch rhwng timau amrywiol, gan gynnwys staff academaidd, gwasanaethau proffesiynol a chyflenwyr masnachol allanol. 
1. Mabwysiadu a pharodrwydd – fel rhan o’r broses weithredu , cyflawni gweithgareddau newid i asesu parodrwydd a gwrthwynebiad, a chydlynu cynlluniau hyfforddiant a chyfathrebu i sicrhau bod Dysgu Ar-lein yn cael ei fabwysiadu'n llwyddiannus drwy gydol y sefydliad.
1. Cynaliadwyedd Prosiectau – cynorthwyo'r Pennaeth Dysgu Ar-lein wrth ddatblygu a rhoi cynllun cadarn ar waith ar gyfer datblygu Dysgu Ar-lein i fod yn Fusnes Fel Arfer. Bydd hyn yn cynnwys gweithio gyda rhanddeiliaid a chyflenwyr allanol perthnasol i asesu cynaliadwyedd ariannol, strategol a gweithredol. Cynnwys y cynllun cynaliadwyedd fel rhan o’r cynllun parhaus i roi’r prosiect ar waith a’i gyflawni.
1. Rheoli Adnoddau – cyfrannu at ddyletswyddau rheolwr llinell a rheolwr matrics i aelodau timau prosiect, gan adeiladu timau, dirprwyo rolau a chyfrifoldebau a meithrin gallu fel y bo'n briodol.
1. Gweinyddu - sicrhau bod dogfennau a ffeiliau prosiectau yn gywir ac yn gyfoes.
1. Dadansoddi data – casglu, dadansoddi a dehongli data o ystod eang o ffynonellau mewnol ac allanol a chreu dangosfyrddau ac adroddiadau i gefnogi'r gwaith o roi'r prosiect ar waith a'i fonitro.
1. Risgiau a phroblemau  - nodi, monitro a rheoli risgiau a phroblemau'r prosiect. Datblygu camau lliniaru ac uwchgyfeirio fel y bo’n briodol. Nodi a gweithio gyda phrosiectau cysylltiedig i reoli cyd-ddibyniaethau.

	Dyletswyddau 
Cyffredinol
	10. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
11. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
12. Arwain wrth wella perfformiad iechyd a diogelwch yn barhaus drwy ddealltwriaeth gadarn o’r proffil risg a datblygu diwylliant iechyd a diogelwch cadarnhaol. 
13. Unrhyw ddyletswyddau eraill y gellir eu disgwyl o fewn diffiniad y radd yn unol â chyfarwyddyd y Cyfarwyddwr Newid Strategol neu'r Pennaeth Dysgu Ar-lein neu gynrychiolydd a enwebwyd gan yr unigolion hyn.
14. Sicrhau bod rheoli risg yn rhan annatod o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol.


	Gwerthoedd Arweinyddiaeth
	Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn unol â 
chyfres ddiffiniedig o Werthoedd Craidd: Gwerthoedd Gwasanaethau Proffesiynol a disgwylir i bawb 
ddangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd 
i ddydd.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo 
cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.
Yn ogystal, byddwch chi’n gweithredu yn unol â set ddiffiniedig o Werthoedd Arweinyddiaeth:

Rydym yn Broffesiynol 
Rydym yn ein datblygu ein hunain a'n timau drwy ddatblygiad proffesiynol parhaus, ac yn defnyddio 
adborth i wella. Rydym yn creu diwylliant sy’n cyflawni canlyniadau llwyddiannus drwy bobl, gan 
gefnogi, datblygu a herio ein timoedd i lwyddo. Rydym yn cynnwys ein pobl wrth ddatblygu 
gweledigaeth ar gyfer y dyfodol ac wrth alluogi arloesi a newid, gan wella perfformiad y Brifysgol, 
timau ac unigolion.

Rydym yn Cydweithio 
Rydym yn galluogi ein timau i weithio ar y cyd ac ar draws swyddogaethau i ragori ar anghenion a 
disgwyliadau ein cwsmeriaid. Rydym yn gyfrifol am greu amgylcheddau sy’n dangos cydraddoldeb ac 
yn meithrin ymddiriedaeth, parch a her. Rydym yn atebol am ddarparu eglurder a chyfeiriad, cyfleu’r 
“darlun mawr” a manteisio ar syniadau a chyfleoedd i wireddu gweledigaeth y Brifysgol.

Rydym yn ofalgar
Rydym yn creu amgylcheddau sy’n nodi ac yn deall anghenion cymuned y Brifysgol (ein myfyrwyr, ein 
cydweithwyr, ein partneriaid allanol a’r cyhoedd), ac yn rhoi blaenoriaeth i ddiwallu’r rhain. Rydym yn 
ysgogi ac yn ysbrydoli ein timau i ddarparu’r safonau uchaf o ofal personol, gan gynnal brand Prifysgol 
Abertawe wrth wneud hynny.

	
Manyleb Person

	Gwerthoedd Arweinyddiaeth:
1. Tystiolaeth o greu diwylliant sy'n cyflawni canlyniadau llwyddiannus drwy bobl, gan ddatblygu a herio timau i lwyddo, ac ymfalchïo mewn darparu gwasanaethau ac atebion proffesiynol.
2. Y gallu i alluogi timau i weithio gyda'i gilydd ar draws swyddogaethau i gyflawni canlyniadau llwyddiannus sy'n rhagori ar anghenion a disgwyliadau cwsmeriaid, a chreu amgylcheddau sy'n dangos cydraddoldeb, yn meithrin ymddiriedaeth, parch a her.
3. Profiad amlwg o greu amgylcheddau sy’n nodi ac yn deall anghenion y cwsmer, gan roi blaenoriaeth i ddiwallu’r rhain, ac ysgogi ac ysbrydoli timau i ddarparu’r safonau uchaf o ofal personol
Cymwysterau:
4. Addysg hyd at lefel gradd neu gymhwyster cydnabyddedig cyfwerth mewn rheoli prosiectau/newid neu aelodaeth o'r APM.
Profiad:
5. Hanes wedi'i brofi o gyflawni prosiectau cymhleth yn llwyddiannus.
6. Profiad o ddatblygu a/neu reoli amcanion prosiect y gellir eu cyflawni gan gynnwys cynlluniau prosiectau; amserlenni; rheoli adnoddau; rheoli costau a chyllidebau; rheoli risgiau a phroblemau; llywodraethiant 
7. Profiad o gydweithio â rhanddeiliaid mewnol ac allanol i gyflawni canlyniadau llwyddiannus.
8. Profiad o lunio adroddiadau, cyflwyniadau a dogfennau eraill o safon uchel, megis cynlluniau cyfathrebu ac adroddiadau ar brif bwyntiau.
9. Profiad o reoli a monitro cyllid prosiect a llunio adroddiadau i sicrhau y caiff y prosiect ei gyflawni yn unol â'r gyllideb a'i fod yn cynnig gwerth am arian.
10. Profiad o ddatblygu cynaliadwyedd prosiect trylwyr gan gynnwys cynlluniau strategol, ariannol a gweithredol.
11. Profiad o weithredu fel rheolwr matrics ar gyfer timau traws-swyddogaethol a mentora staff llai profiadol.
Gwybodaeth a Sgiliau:
13. Sgiliau trefnu rhagorol, y gallu i gynllunio a rheoli amrywiaeth o dasgau ar yr un pryd a threfnu a blaenoriaethu llwyth gwaith personol a llwythi gwaith pobl eraill er mwyn bodloni cerrig milltir prosiect
14. Sgiliau cyfathrebu ardderchog a’r gallu i gyfleu syniadau cymhleth yn gryno ac yn effeithiol i amrywiaeth o gynulleidfaoedd drwy gyfryngau gwahanol.
15. Gallu i geisio, dadansoddi a dehongli gwybodaeth gan ystod eang o ffynonellau.
16. Lefel uchel o lythrennedd a galluoedd digidol. 
17. Deallusrwydd emosiynol cryf - yn dangos empathi, cefnogol, yn ceisio adborth ac yn ei ddefnyddio i gefnogi hunanddatblygiad. 

18. Yr Iaith Gymraeg:
Lefel 1 – 'ychydig' e.e. ynganu geiriau Cymraeg, enwau lleoedd, enwau adrannau. Gallu ateb y ffôn yn Gymraeg (bore da/pnawn da). Gallu defnyddio neu ddysgu geiriau ac ymadroddion pob dydd sylfaenol iawn (diolch, os gwelwch yn dda, esgusodwch fi). Gallwch gyrraedd Lefel 1 drwy gwblhau cwrs hyfforddiant un awr.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.
Meini prawf dymunol:
19. Profiad yn y Sector Addysg Uwch, yn enwedig gyda darparwr dysgu o bell.
20. Profiad o roi prosiectau addysg ddigidol ar waith mewn amgylcheddau prifysgol/sefydliadol cymhleth.
21. Profiad o'r broses cynllunio a datblygu ar gyfer cyflwyno dysgu ar-lein.
22. Gwybodaeth am daith ddigidol y myfyrwyr (ôl-raddedig ac israddedig) a'r prosesau sydd wrth wraidd hon.
23. Gwybodaeth am LEAN neu fethodolegau gwella prosesau eraill. 

	Gwybodaeth 
Ychwanegol
	
Ymholiadau anffurfiol: Elizabeth Ellis, Pennaeth Dysgu Ar-Lein, e.i.ellis@swansea.ac.uk
Dyddiad llunio'r rhestr fer:  9 Tachwedd 2026
Dyddiad y cyfweliadau: 16 Tachwedd 2026

